钦定古今图书集成/明伦汇编/人事典/第021卷 > 《图书编》 > 《心气》
## 钦定古今图书集成/明伦汇编/人事典/第021卷 > 《图书编》 > 《心气》

五脏，系通于心，心通五脏系，心之系与五脏之系相
连，输其血气，渗灌骨髓，故五脏有病先于心，其系上
系于肺，其别者，自肺两叶之中，向后通脊与肾，自肾
而之于膀胱，与膀胱膜络并行而之于溲溺处也。肺
之系者，上通喉咙，其中与心相通。脾之系者，自膈正
中，微近左胁，居胃之上，并胃胞络及胃脘相连贯膈，
与心肺相通，膈脏相缀也。肝之系者，自膈下著右胁
肋，上贯膈入肺中，与膈膜相连也。肾之系者，贴脊膂
脂膜中，两肾二系相通而下行其上，则与心系通为
一。